**МЕТОДИКА**

**ЗА ОПРЕДЕЛЯНЕ КОМПЛЕКСНАТА ОЦЕНКА НА ОФЕРТИТЕ**

 Чрез настоящите показатели за оценка се осигурява определяне на офертата, която предлага най-добро съотношение качество- гаранция- цена.

 Настоящите указания дават възможност да се оцени качеството на изпълнение, предложено във всяка оферта, в съответствие с предмета на обществената поръчка и техническите спецификации, както и предложенията за изпълнение на поръчката в офертите да бъдат сравнени и оценени обективно.

***1. Показатели, по които ще се оценяват офертите:***

* 1. Предложена цена предмет на поръчката (***ПЦ***);
	2. Техническо предложение **– *(ТП)****;*
	3. Предложен гаранционен срок ***(ГС)****;*
	4. Предложен срок на реакция при установени гаранционни дефекти и повреди ***(РГ);***

***2. Тежест на показателите в комплексната оценка:***

1. *за* ***ПЦ - 50 %;***
2. *за* ***ТП - 25 %***
3. *за* ***ГС - 20 %;***
4. *за* ***РГ - 5 %;***

 ***3. Методика за определяне на комплексната оценка:***

 Определянето на комплексна оценка ***- КОЦi*** ще се извърши по математическа формула, дадена по-долу:

 ***КОЦ i*** ***= ПЦ i + ТПi + ГС i + РГ i***

 ***Максималната възможна комплексна оценка е 100 точки.***

*Оценките се закръгляват до втория знак след десетичната точка*

1. ***Показател „Предложена цена” – ПЦ***

 *Показателят Предложена цена* ***(ПЦ)*** *е с относителна тежест 50 % в комплексната оценка.* ***Максимален брой точки по показателя – 50 точки****. Оценките на офертите по показателя се изчисляват по формулата:*

*ПЦ min*

 ***ПЦ = ------------*** *х 50*

*ПЦ i*

 *Където* ***ПЦ min*** *e минималната предложена цена (без ДДС), съгласно Ценовото предложение на участника, предложил най-ниска цена.*

 *Където* ***ПЦ i***  *e предложена цена (без ДДС), съгласно Ценовото предложение на оценявания участник.*

1. ***Показател „*** ***Техническо предложение“ – (ТП);***

 *Показателят* ***ТП***  *- Техническо предложение е с относителна тежест 25 % в комплексната оценка.* ***Максимален брой точки по показателя – 25 точки.***

*Всеки участник представя виждането си за цялостното изпълнение на предмета на поръчката, съответстващо на настоящата документация и основно на изискванията на Възложителя.*

***Методът за формиране на оценката по този подпоказател е следният:***

|  |  |  |
| --- | --- | --- |
| **ТЕХНИЧЕСКИ ПОКАЗАТЕЛИ** | **ПРЕДЛАГАН ПОДХОД, ПЛАН ЗА РАБОТА И ОРГАНИЗАЦИЯ**  | **ОЦЕНКА** |
| Организация на строителния процес, включително временно строителство и организация на строителната площадка | **Петнадесет точки** получава предложение, за което са в сила всички по-долу изброени твърдения:1. Участникът обосновано доказва как ще постигне качествено и в срок изпълнение на поръчката.
2. Предвидената организация за изпълнение е насочена към предмета на конкретната поръчка;
3. Посочени са организационни мерки за изпълнение на СМР/СРР, които са описани като вид, обхват и съдържание и е доказано, че тяхното включване ще доведе до повишаване качеството на изпълнение на поръчката;
4. Предложени са конкретни методи и механизми за временното строителство и организацията на строителната площадка, които са подходящи и съобразени с видовете СМР;

**Десет точки** получава предложение, за което са в сила поне три от изброените по-горе твърдения;**Три точки** получава предложение, за което са в сила поне две от изброените по-горе твърдения;**Една точка** получава предложение, за което е в сила поне едно от изброените по-горе твърдения; | **До 15 точки** |
| Организация на доставките на материали и оборудване | **Пет точки** получава предложение, за което са в сила всички по-долу изброени твърдения:* 1. Описаната организация за избор и доставка на строителни материали и оборудване по вид и качество отговаря на изискванията (на спецификациите) за конкретната поръчка.
	2. Доставката на строителни материали и оборудване се извършва в предварително разчетени количества и е обвързана с времевия график и технологичната последователност за изпълнение на заложените СМР, с които се осигурява изпълнението за срока, предвиден по договор.
	3. Временното складиране и съхранение на доставените строителни материали и съоръжения /оборудване е организирано и напълно съобразено с гаранционните условия и изискванията за съхранение от производителя/доставчика.

**Три точки** получава предложение, за което са в сила поне две от изброените по-горе твърдения;**Една точка** получава предложение, за което е в сила поне едно от изброените по-горе твърдения: | **До 5 точки** |
| Организация на персонала, взаимозаменяемост, разпределение на човешкия ресурс и отговорностите | **Пет точки** получава предложение, за което са в сила всички по-долу изброени твърдения:* 1. Подробно са разпределени човешките ресурси и са предложени конкретни задължения и отговорности на отделните експерти, участващи в процеса на работата;
	2. Предвидена е адекватна организация за обезпечаване на взаимовръзката между квалифицираната работна ръка на участника и наетите по Проект „Красива България“ безработни лица на всяко място и във всеки момент, предвид изпълняваните видове СМР;
	3. Посочен е подходящ и съобразен със спецификата на дейностите начин за комуникация между участващите в процеса фирмени експерти и представители на Възложителя, гарантиращ добра координация за бърза и адекватна реакция при възникване на проблем и недопускане неизпълнение или забавяне на конкретните задачи.

**Три точки** получава предложение, за което са в сила поне две от изброените по-горе твърдения:**Една точка** получава предложение, за което е в сила поне едно от изброените по-горе твърдения: | **До 5 точки** |
| **Максимален брой точки:** | **25** |

 ***Оценката на офертата на всеки участник по показателя ТП е сума от получените точки по всеки от техническите показатели.***

***Забележка****: По показателя „Техническо предложение” комисията оценява и излага мотиви не относно обема и начина на представяне на информацията в техническото предложение, а относно качеството на предложението (в съответствие с чл. 33, ал. 1 от ППЗОП и чл. 70, ал. 4, т. 1 от ЗОП). В този смисъл изискването за описание на оценяваните елементи се отнася не до обема на информацията или представените материали, а до функционалната годност на организацията на работа на участника и възможностите му за качествено изпълнение на поръчката.*

 За целите на прилагане на настоящата методика, използваните определения да се тълкуват, както следва:

*„Подробно“ – описание, което съдържа отделни етапи, видове дейности, но не се ограничава само до тяхното изброяване, а са добавени допълнителни поясняващи текстове, свързани с обяснение на последователността, технологията или други факти, имащи отношение към повишаване на качеството на изпълнение на поръчката и надграждане над минимално предвидените технически спецификации и изисквания;*

1. ***Показател „Предложен гаранционен срок ” – (ГС)***

 *Показателят* ***ГС*** *- предложен гаранционен срок в години е с относителна тежест 20 % в комплексната оценка.* ***Максимален брой точки по показателя – 20 точки****.*

 *Всеки участник предлага гаранционни срокове - в години, за всички видове строително-монтажни работи, предвидени по проекта. Гаранционните срокове следва да са съобразени с изискванията на настоящата документация за изпълнени строителни и монтажни работи, съоръжения и строителни обекти и минималните изисквания на Наредба №2/2003 г.-ИД ДВ бр.89 от 2019 г за въвеждане в експлоатация на строежите в Република България, като предложените гаранционни срокове* ***не трябва да надвишават 1,5 пъти минимално изискуемите****. Оценките на офертите по показателя се изчисляват по формулата:*

 ГС = $\frac{1}{n}\sum\_{}^{}\frac{съответен гаранционен срок}{съотв. най-дълъг гаранционен срок} x^{}20$КОРИГИРАНО

 *n - брой гаранционни срокове за видовете работи, предоставени от участника.*

 *Внимание: на оценка подлежат предложените от участника гаранционни срокове в неагресивна среда*

 ***При предложен гаранционен срок извън посочените граници, участникът получава „0” точки.***

* 1. ***Предложен срок на реакция при установени гаранционни дефекти и повреди (РГ);***

*Показателят* ***РГ*** *- предложен срок за реакция при установени гаранционни дефекти и повреди е с относителна тежест 5 % в комплексната оценка.* ***Максимален брой точки по показателя – 5 точки.***

 *Всеки участник предлага срок на реакция, посочен в календарни дни, включващ времето от получаване на уведомлението от Възложителя за установена повреда или дефект до реалното започване на отстраняването на тази повреда от Изпълнителя. Предложените срокове на реакция при установени гаранционни дефекти и повреди* ***трябва да бъдат в границите от 3 до 7 календарни дни, в зависимост от метеорологичните условия при вънншни дефекти и от 3 до 5 календарни дни, при установяване на дефекти при вътрешните дейности на изпълнението по поръчката****. Оценките на офертите по показателя се изчисляват по формулата*

*РГ min*

 ***РГ = ---------------*** *х 5*

 *РГ i*

 *Където* ***РГ i***  *e предложения срок за реакция при установена гаранционна повреда или дефект в календарни дни, съгласно Техническото предложение на съответния участник.*

 *Където* ***РГ min*** *e минималния предложен срок на реакция при установена гаранционна повреда или дефект в календарни дни, съгласно Техническото предложение на участника предложил най-кратък срок на реакция.*

 За поставянето на всяка една оценка по оценяваните параметри, комисията излага мотиви в протокола, отразяващ резултатите от нейната работа.